 Uzihambele yedwa owaseLesotho kowe Mandela Eyethu NewsEdendaleNewsNewsSportSportUmngeniKunqobe owaseLesotho kowe-Mandela Marathon. August 31, 2015 UMatola Makhetha owine umjaho weminyaka yonke we-Mandela Marathon. BAHLWITHWE isicoco abasubathi basezweni lase Ningizimu Afrika kumjaho waminyaka yonke iNelson Mandela ngenkathi abasubathi abaqhamuka emazweni angaphandle bezigwazela ibhece.Lomjaho wamabanga angu 42 usuka ehholo lase Manaye uphothulwe e-Nelson Mandela Capture site eLions River eHowick kanti unqotshwe yinsizwa yase Lesotho u Matela Makhetha 28 Phantane A.C ngesikhathi sika 2:28:17. UMakhetha uhlulekile ukuba aphule irekhodi lika Thobani Chagwe owanqoba lomjaho ngonyaka owedlule. Unqoba nje ubelandelwa ngu Sufa Chala Damessa wase Ethiopa 2:28: 27 olale isibili kwathi Sikhumbuzo Seme 2:29:40 ogijima ngemibala yaKwaTransnet walala isithathu. UMakhetha uthe nakuba ingeminingi imijaho aseke ayingenela kodwa lokho akusho ukuthi uyivukane kulendima. Uthe muva nje uke wabamba iqhaza kumjaho webanga lika 42 obusezweni lase Nerthelands lapho elaliswe khona isine. Ngivovekile. Lomjaho weMandela ubalulekile kumina kakhulu. Ngizizwa ngijabule kakhulu, kuchaza u Makhetha. Uthe ubunzima balomjaho bulethwe umzila uumkhulu ikakhulukazi kwintaba edume kakhulu njenge struggle hill kanye nelanga ebelikhipha umkhovu etsheni.USeme uhlomule ngo R25 000 uphinde wanyelwa inyoni esandleni njengoba egixabezwe nge bhonasi yemali engu R10 000 yokuba ngowokuqala wase Ningizimu Afrika ukuba afike ekhaya.Kwabesimame kugiye uSelam Abere Alebechew 2:52:28 ogijima ngaphansi kwemibala ye Nedbank. UMakhetha uthe uzimisele ngokuba angenele umjaho waSoweto Marathon nawo odonsa abasubathi abaseqophelweni eliphezulu. Kuza kulomjaho bekubhekwe ngabomvu abasubathi abanohlonze bakuleli abahluleke bancama ukuphuma phambili. Laba subathi kubalwa u Ludwick Mamabolo olale unombolo 26. Ngaphandle komjaho wamabanga ka 42 wamakhilomitha kuphinde kwaba khona eminye iminxa okubalwa eka 21 kilomitha kanye no 10 wama khilomitha. Kuyoyonke lemijahho bekukhona abasubathi abevile ku 8000.SHARE More by Mfundo Mkhize Sisaqhubeka isiteleka eMnyangweni wezokuThuthukiswa koMphakathiOwase-Howick uzomela iqembu lase-KZN kwi-tennisKuthunguthwa osolwa ngokubulala eMthuliniBafisa ukwakha ubuhlobo ngebholaUButhelezi usazohlala kwesokuphatha eMngeniHomesNext StoryUsekhiphe icwecwe lesithathu uBotsotso 